Lebuhraya Persekutuan

Lebuhraya Persekutuan (Tulisan Jawi: ليبوهراي ڤرسكوتوان) ialah sebatang lebuh raya capaian terkawal di Malaysia yang menghubungkan bandar raya Kuala Lumpur, Petaling Jaya, Shah Alam dan bandar Klang. Lebuh raya ini bermula dari Salak Selatan di Kuala Lumpur ke Bukit Raja di Klang. Lebuhraya Persekutuan dikodkan sebagai Laluan Persekutuan .

Sejarah 

Sejarah lebuh raya ini bermula sejak pemisahan Singapura dari Malaysia, yang mengakibatkan kerajaan menjadikan Port Swettenham (kini Pelabuhan Klang) sebagai pelabuhan utama negara menggantikan Pelabuhan Singapura. Sehubungan itu, kerajaan merancang untuk membina sebuah lebuh raya bagi menghubungkan Pelabuhan Klang ke Kuala Lumpur dengan menaik taraf jajaran Jalan Kuala Lumpur-Klang sedia ada kepada sebuah lebuh raya penuh melalui penggantian persimpangan lampu isyarat searas kepada persimpangan bertingkat, menjadikan Lebuhraya Persekutuan sebagai lebuh raya ekspres pertama di Malaysia. Dibina melalui pembiayaan daripada Bank Dunia, kerja naik taraf dimulakan dari tahun 1974 sehingga tahun 1977. Lebuhraya Persekutuan pada asalnya ialah lebuh raya 4 lorong kecuali di bahagian Petaling Jaya di mana lebuh raya ini menjadi 6 lorong, tetapi pada tahun 1992 Plus Expressway Berhad , pemegang konsesi Lebuhraya Utara Selatan telah menaik taraf keseluruhan lebuh raya ini kepada 6 lorong.

Kesan pembinaan 
Lebuhraya Persekutuan menjadi lebuh raya utama di kawasan Lembah Klang memandangkan ia menghubungkan bandar raya utama di kawasan tersebut termasuk Klang, Shah Alam, Petaling Jaya dan Kuala Lumpur. Walau bagaimanapun, peningkatan kadar trafik hasil peningkatan menyebabkan kapasiti lebuh raya tersebut mencapai tahap puncaknya pada pertengahan 1990-an dan akibatnya kesesakan jalan raya yang teruk sepanjang lebuh raya tersebut menjadi lumrah terutamanya pada awal pagi dan lewat petang. Dianggarkan sebanyak 25-30 ribu buah kenderaan melalui Lebuhraya Persekutuan pada waktu puncak setiap hari. Sehubungan dengan itu, kerajaan mula membina beberapa lebuh raya baru untuk mengurangkan kesesakan Lebuhraya Persekutuan.

Perkembangan terkini

Kerja naik taraf Persimpangan Lapangan Terbang Subang dan Hubungan Majlis
Kerja naik taraf Persimpangan Lapangan Terbang Subang termasuklah pembinaan jalan hubungan Subang-Kelana dari Jalan Lapangan Terbang Subang (Laluan Persekutuan ) di Lebuhraya Persekutuan (Laluan Persekutuan ) ke Persiaran Kewajipan berhampiran Menara Mesiniaga sudah pun bermula pada penghujung tahun 2005 manakala pembinaan Hubungan Majlis pula dilakukan pada September 2005. Kedua-dua projek ialah kendalian Jabatan Kerja Raya Malaysia (JKR). Sementara itu, kontraktor utama yang dilantik ialah Ahmad Zaki Resources Berhad (AZRB) dan Ho Hup Construction Company Berhad (HHCC). Hubungan Majlis siap sepenuhnya pada Mac 2007 manakala Persimpangan Lapangan Terbang Subang siap pada September 2009.

Ciri-ciri

Mercu tanda
 Mercu tanda utama di Lebuhraya Persekutuan ialah Kota Darul Ehsan, pintu gerbang terbesar di Malaysia yang terletak di Petaling Jaya berhampiran sempadan Wilayah Persekutuan Kuala Lumpur-Selangor. Ia dibina atas arahan Sultan Selangor, Sultan Salahuddin Abdul Aziz Shah sempena penyerahan Kuala Lumpur kepada kerajaan persekutuan pada 1 Februari 1974.
 Mercu tanda yang lain pula ialah Tugu Keris berhampiran Plaza Tol Sungai Rasau tetapi sudah dipindahkan ke Simpang Lima.

Lain-lain
 Lebuhraya Persekutuan turut mempunyai lorong motosikal bagi mengelakkan kemalangan yang melibatkan antara motosikal dengan kenderaan lain yang lebih besar.
 Bulatan Selangor atau dikenali sebagai Persimpangan Bunga Cengkeh Shah Alam merupakan persimpangan bertingkat bunga cengkih terbesar di Malaysia.

Isu kontroversi

Lorong motosikal yang berbahaya
Lebuhraya Persekutuan dikenali sebagai lebuh raya pertama di Malaysia yang mempunyai lorong motosikal. Walau bagaimanapun, lorong motosikal di Lebuhraya Persekutuan turut dikenali kerana ia dikatakan berbahaya kepada penunggang motosikal, seperti keadaan lorong dan lorong susur yang gelap, sempit dan kurang diselenggara, selekoh yang sangat tajam dan berbahaya, serta keadaan lorong motosikal itu sendiri yang menjadikannya lokasi berisiko terjadinya kes rompakan. Keadaan ini berlaku berikutan lorong motosikal tersebut asalnya direka hanya untuk kegunaan penunggang basikal, dengan had laju reka bentuk serendah 60 km/j.

Peristiwa penting 
18 Disember 1988 - R Arumugam, pemain bola sepak kebangsaan Malaysia maut dalam satu kemalangan jalan raya di Lebuhraya Persekutuan berhampiran Petaling Jaya. (Sumber: Muzium Sultan Alam Shah, Shah Alam)

Kadar tol

Plaza tol Sungai Rasau (SGR)

Plaza tol Batu Tiga (BTT)

 Seperti lebuh raya kendalian PLUS lain, terdapat diskaun 10% untuk kenderaan kelas 1 di antara 12:00 tengah malam dan 7:00 pagi (RM0.90 di SGR dan RM1.00 di BTT) sejak 1 Mac 2009.
 Mulai 1 Januari 2018, kadar di Plaza Tol Sungai Rasau dan Plaza Tol Batu Tiga dimansuhkan buat selamanya. Para pengguna Lebuh Raya Persekutuan tidak perlu lagi membayar tol di kedua-dua tol ini.

Senarai persimpangan

Lihat juga 
 Sistem lebuhraya Malaysia
 Laluan Persekutuan 
 Laluan persekutuan
 Lebuhraya

Rujukan

Pautan luar 
 PLUS Expressway Berhad 
 Lembaga Lebuhraya Malaysia 

 
Jalan raya dan lebuhraya
Pengangkutan di Malaysia
Pengangkutan di Lembah Klang
Pengangkutan di Selangor
Pengangkutan di Kuala Lumpur